CELEX ID: 32012R0156
Publication Date: 2012-02-22

Document:
KOMISIJOS REGLAMENTAS (ES) Nr. 156/2012
2012 m. vasario 22 d.
kuriuo iš dalies keičiami Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo I-IV priedai
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2000 m. gruodžio 22 d. Tarybos reglamentą (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (1), ypač į jo 74 straipsnio 1 dalį,
kadangi:
(1)
Reglamento (EB) Nr. 44/2001 I priede išvardytos nacionalinės jurisdikcijos taisyklės, nurodytos reglamento 3 straipsnio 2 dalyje ir 4 straipsnio 2 dalyje. II priede išvardyti valstybių narių teismai arba kompetentingos institucijos, kurių jurisdikcijai priklauso prašymų dėl teismo sprendimų paskelbimo vykdytinais nagrinėjimas. III priede išvardyti teismai, kuriems galima apskųsti sprendimus dėl paskelbimo vykdytinais, o IV priede išvardytos galutinės tokių sprendimų apskundimo procedūros;
(2)
Reglamento (EB) Nr. 44/2001 I, II ir III priedai buvo iš dalies pakeisti keletą kartų, paskutinį kartą - Komisijos reglamentu (ES) Nr. 416/2010 (2), kuriuo buvo atnaujintos nacionalinės jurisdikcijos taisyklės ir teismų arba kompetentingų institucijų sąrašai;
(3)
valstybės narės pranešė Komisijai apie naujus I, II ir IV priedų sąrašų pakeitimus. Be to, kadangi Islandija nėra valstybė narė, Islandijai skirti įrašai III ir IV prieduose turėtų būti išbraukti. Todėl tikslinga paskelbti šiuose prieduose pateikiamų sąrašų suvestinę redakciją;
(4)
remiantis Europos bendrijos ir Danijos Karalystės susitarimo dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (3) 2 straipsniu, pagal tarptautinę teisę šis reglamentas turėtų būti taikomas Europos Sąjungos ir Danijos santykiams;
(5)
pagal to susitarimo 2 straipsnio 2 dalies g-j punktus Danijai skirti įrašai turėtų būti įtraukti į I-IV priedus;
(6)
todėl Reglamentą (EB) Nr. 44/2001 reikėtų atitinkamai iš dalies pakeisti,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 44/2001 I-IV priedai pakeičiami šio Reglamento priedo tekstu.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas pagal Sutartis privalomas visas ir tiesiogiai taikomas valstybėse narėse.
Priimta Briuselyje 2012 m. vasario 22 d.

EuroVoc Classification:
Level 1: 100147
100161
100145
Level 2: 100277
100191
100283
100179
100282
100182
100181
Level 3: 523
130
122
1538
2106
187
5371
524
c_b2c019c8
911
5923
2200
All Descriptors: 1509
42
523
524
5371
930